KJÆRE
DUMME
DAGBOK

Buksa mi er forhekset!

Kjære hvem det nå er som leser min dumme dagbok,

Er du sikker på at det er meningen at du skal lese en annens dagbok? Kanskje har jeg sagt at du får lov, og da er det greit. Men hvis du er Angeline, har jeg IKKE gitt deg tillatelse, så slutt.

Hvis du er foreldrene mine, så JA DA, jeg vet at jeg ikke har lov til å kalle folk idioter og duster og bøller og tullinger og tosker og alt det der, men dette er en dagbok, og jeg har ikke på ordentlig «kalt» dem noe. Jeg skrev det. Og hvis dere straffer meg for det, kommer jeg til å vite at dere leser dagboken min, og det gir jeg dere ikke tillatelse til.

Og nå, gjennom den myndigheten som er gitt meg, lover jeg at alt i denne dagboken er sant, eller i hvert fall så sant som jeg synes det behøver å være.

Jamie Kelly